**קירון סטפון קלמנט** (באנגלית: **Kerron Stephon Clement**, נולד ב-31 באוקטובר 1985) הוא אצן אמריקאי, האלוף האולימפי (ריו דה ז'ניירו 2016), פעמיים ברציפות אלוף העולם (אוסקה 2007, ברלין 2009), 3 פעמים אלוף ארצות הברית (2005, 2006 ו-2016) ו-4 פעמים מספר אחד בעולם (2005, 2006, 2007 ו-2016) בריצת 400 מטר משוכות, האלוף אולימפי (בייג'ינג 2008), ופעמיים אלוף העולם (אוסקה 2007, ברלין 2009) בריצת שליחים 4x400 מטר ושיאן העולם בעבר (2005–2018) בריצת 400 מטר באולם.

קלמנט, יצא מהארון כהומו ביום היציאה מהארון הבינלאומי ב-11 באוקטובר 2019 ובכך היה לאתלט האמריקאי הראשון ברמה זו שיצא מהארון.

ביוגרפיה
--------

קלמנט נולד בפורט אוף ספיין, בטרינידד וטובגו. הוא עבר עם משפחתו לארצות הברית בשנת 1998, הוא זכה באליפות ארצות הברית באתלטיקה לנוער בשתי ריצות, ריצה ל-110 מטר משוכות וריצה ל-400 מטר משוכות.

קלמנט קיבל אזרחות אמריקאית ביוני 2004. חודש לאחר מכן, באליפות העולם באתלטיקה לנוער שנערכה בגרוסטו, איטליה זכה קלמנט בשתי מדליות זהב, בריצת 400 מטר משוכות בתוצאה של 48.51 שניות ובריצת שליחים 4x400 מטר בשיא עולם חדש לנוער בתוצאה של 3:01.09 דקות.

באליפות המכללות של ארצות הברית באתלטיקה באולם (NCAA), ב-12 במרץ 2005 כאצן של אוניברסיטת פלורידה, שבר קלמנט את השיא העולמי בריצת 400 מטר באולם בתוצאה של 44.57 שניות, שיפור לשיאו בן ה-10 שנים של מייקל ג'ונסון (44.63 שניות). שיא זה החזיק מעמד כ-13 שנים ונשבר על ידי מייקל נורמן מארצות הברית (44.52 שניות).

### 2005

#### אלוף ארצות הברית

באליפות ארצות הברית שנערכה בקרסון, קליפורניה בסוף יוני 2005 זכה קלמנט במדליית זהב בריצת 400 מטר משוכות בתוצאת השנה בעולם של 47.24 שניות, לפני ברשון ג'קסון (47.80 שניות) וג'יימס קרטר (48.03 שניות). חודש לאחר מכן, באליפות העולם שנערכה בהלסינקי, פינלנד בתחילת אוגוסט אותה שנה הוא סיים במקום רביעי בתוצאה של 48.18 שניות, 8 מאיות ממדליית ארד. ראשון היה ברשון ג'קסון (47.30 שניות) ושני ג'יימס קרטר (47.43 שניות), שקבעו שיאים אישיים.

### 2007

#### אלוף עולם

באליפות העולם שנערכה באוסקה, יפן בשנת 2007 זכה קלמנט בשתי מדליות זהב, בריצת 400 מטר משוכות בתוצאת השנה בעולם בזמן של 47.61 שניות, לפני פליקס סאנצ'ס מהרפובליקה הדומיניקנית (48.01 שניות) ומארק פלווגו מפולין (48.12 שניות, שיא פולין חדש) ובריצת השליחים 4x400 מטר כשרץ בשלב המוקדמות.

### 2008

#### מדליית זהב אולימפית

באולימפיאדת בייג'ינג (2008) זכה קלמנט בשתי מדליות, זהב וכסף. מדליית כסף בריצת 400 מטר משוכות בתוצאה של 47.98 שניות, אחרי אנג'לו טיילור (47.25 שניות) ולפני ברשון ג'קסון (48.06 שניות) כולם מארצות הברית ומדליית זהב בריצת שליחים 4x400 מטר כשרץ בשלב המוקדמות.

### 2009

באליפות העולם שנערכה בברלין, גרמניה בשנת 2009 זכה קלמנט בשתי מדליות זהב, בריצת 400 מטר משוכות בתוצאת השנה בעולם של 47.91 שניות, לפני חוויאר קאלסון מפוארטו ריקו (48.09 שניות) וברשון ג'קסון (48.23 שניות) ובריצת שליחים 4x400 מטר ביחד עם אנג'לו טיילור, ג'רמי וורינר ולאשון מריט בתוצאה של 2:57.86 דקות, לפני בריטניה (3:00.53 דקות) ואוסטרליה (3:00.90 דקות).

### 2011

באליפות העולם שנערכה בטגו, קוריאה הדרומית בשנת 2011 סיים קלמנט במקום 24 בריצת 400 מטר משוכות ולא הצליח להגן על תואריו.

### 2012

באולימפיאדת לונדון (2012) סיים קלמנט במקום שמיני בריצת 400 מטר משוכות בתוצאה של 49.15 שניות. בשלב חצי הגמר הוא קבע תוצאה של 48.12 שניות ועלה מהמקום החמישי לריצת הגמר.

### 2013

באליפות העולם שנערכה במוסקבה שברוסיה באוגוסט 2013 סיים קלמנט במקום שמיני בריצת 400 מטר משוכות בתוצאה של 49.08 שניות. בשלב חצי הגמר הוא קבע תוצאה של 48.21 ועלה רביעי לריצת הגמר.

### 2015

באליפות העולם שנערכה בבייג'ינג שבסין באוגוסט 2015 סיים קלמנט במקום רביעי בריצת 400 מטר משוכות בתוצאה של 48.18 שניות, מאית ממדליית ארד.

### 2016

#### אלוף אולימפי

באולימפיאדת ריו דה ז'ניירו (2016) זכה קלמנט במדליית זהב בריצת 400 מטר משוכות בתוצאה של 47.73 שניות, לפני בוניפס מוצ'רו טומוטי מקניה (47.78 שניות) ויסמאני קופלו מטורקיה (47.92 שניות).

### 2017

באליפות העולם שנערכה בלונדון באוגוסט 2017 זכה קלמנט במדליית ארד בריצת 400 מטר משוכות בתוצאה של 48.52 שניות, אחרי קרסטן ורהולם מנורווגיה (48.35 שניות) ויסמאני קופלו (48.49 שניות). בשלב חצי הגמר הוא קבע תוצאה של 48.35 שניות ועלה ראשון לריצת הגמר.

חייו אישיים
-----------

קלמנט, יצא מהארון כהומו ביום היציאה מהארון הבינלאומי ב-11 באוקטובר 2019 ובכך היה לאתלט האמריקאי הראשון ברמה זו שיצא מהארון. "נמאס לי לאהוב בחושך. עברתי את מה שעברו הרבה אנשים שפחדתי להיות מי שאתה. נאבקתי במיניות שלי במשך 17 שנה. עם הזמן, ככל שמתבגרים, אכפת לך פחות. עכשיו הגיע הזמן להיות עצמך ולהיות חופשיים. זה מה שהפכתי, חופשי".

שיאים אישיים
------------

| מקצוע | תוצאה | מקום | תאריך |
| --- | --- | --- | --- |
| ריצת 100 מטר | 10.23 שניות | קורל גייבלס, פלורידה | 14.4.2007 |
| ריצת 200 מטר | 20.48 שניות | קורל גייבלס, פלורידה | 14.4.2007 |
| ריצת 400 מטר | 44.48 שניות | סטוקהולם, שוודיה | 7.8.2007 |
| ריצת 110 מטר משוכות | 13.77 שניות | אומהה, נברסקה | 8.8.2002 |
| ריצת 400 מטר משוכות | 47.24 שניות | קרסון, קליפורניה | 26.6.2005 |
| ריצת 55 מטר משוכות (אולם) | 7.28 שניות | גיינסוויל, פלורידה | 15.1.2005 |
| ריצת 60 מטר משוכות (אולם) | 7.80 שניות | לקסינגטון, קנטקי | 28.2.2004 |
| ריצת 300 מטר (אולם) | 31.94 שניות | פייטוויל, ארקנסו | 26.6.2005 |
| ריצת 400 מטר (אולם) | 44.57 שניות, **שיא עולם בעבר** | פייטוויל, ארקנסו | 12.3.2005 |

קישורים חיצוניים
----------------

ויקישיתוף מדיה וקבצים בנושא **קירון קלמנט** בוויקישיתוף
* 
* קירון קלמנט, ברשת החברתית פייסבוק

* קירון קלמנט, ברשת החברתית אינסטגרם

* קירון קלמנט, באתר הוועד האולימפי הבין-לאומי

* קירון קלמנט, באתר olympedia.org

* קירון קלמנט, באתר התאחדות האתלטיקה הבין-לאומית

* קירון קלמנט, באתר ליגת היהלום

* קירון קלמנט, באתר Track and Field (גברים)

* קירון קלמנט, באתר נבחרת ארצות הברית באתלטיקה

הערות שוליים
------------

1. ↑  CHRÖS MCDOUGALL, Kerron Clement Comes Out, Believed To Be First Openly Gay U.S. Olympic Men’s Track Athlete, באתר Team USA, ‏October 11, 2019 (באנגלית)
2. ↑  ANDY TOWLE, Olympic Gold Medalist Kerron Clement Comes Out as Gay: ‘I Was Tired of Loving in the Dark’, באתר Towleroad, ‏October 12, 2019 (באנגלית)

|  אלופים אולימפיים - ריצת 400 מטר משוכות (גברים) |
| --- |
| 

|  |
| --- |
| (1900): ג'ון טוקסברי ארצות הבריתארצות הברית • 
(1904): הארי הילמן ארצות הבריתארצות הברית • 
(1908): צ'ארלס באקון ארצות הבריתארצות הברית • 
(1920): פרנק לומיס ארצות הבריתארצות הברית • 
(1924): מורגן טיילור ארצות הבריתארצות הברית • 
(1928): דייוויד בורגלי בריטניהבריטניה •
(1932): בוב טיסדל אירלנדאירלנד • 
(1936): גלן הרדין ארצות הבריתארצות הברית • 
(1948): רוי קוקרן ארצות הבריתארצות הברית • 
(1952): צ'ארלס מור ארצות הבריתארצות הברית • 
(1956): גלן דייוויס • 
(1960): גלן דייוויס • 
(1964): רקס קאולי ארצות הבריתארצות הברית • 
(1968): דייוויד המרי בריטניהבריטניה • 
(1972): ג'ון אקיאי-בואה אוגנדהאוגנדה • 
(1976): אדווין מוזס ארצות הבריתארצות הברית • 
(1980): וולקר בק מזרח גרמניהמזרח גרמניה • 
(1984): אדווין מוזס ארצות הבריתארצות הברית • 
(1988): אנדרה פיליפס ארצות הבריתארצות הברית • 
(1992): קווין יאנג ארצות הבריתארצות הברית • 
(1996): דריק אדקינס ארצות הבריתארצות הברית • 
(2000): אנג'לו טיילור ארצות הבריתארצות הברית • 
(2004): פליקס סאנצ'ס הרפובליקה הדומיניקניתהרפובליקה הדומיניקנית • 
(2008): אנג'לו טיילור ארצות הבריתארצות הברית • 
(2012): פליקס סאנצ'ס הרפובליקה הדומיניקניתהרפובליקה הדומיניקנית • 
(2016): קירון קלמנט ארצות הבריתארצות הברית •
(2020): קרסטן ורהולם נורווגיהנורווגיה נורווגיה |

 |

| אלופי עולם באתלטיקה – ריצת 400 מטר משוכות (גברים) |
| --- |
| 

|  |  |
| --- | --- |
| 1983: אדווין מוזס ארצות הבריתארצות הברית • 1987: אדווין מוזס ארצות הבריתארצות הברית • 1991: סמואל מטטה זמביהזמביה • 1993: קווין יאנג ארצות הבריתארצות הברית • 1995: דריק אדקינס ארצות הבריתארצות הברית • 1997: סטפן דיאגנה צרפתצרפת • 1999: פבריציו מורי איטליהאיטליה • 2001: פליקס סאנצ'ס הרפובליקה הדומיניקניתהרפובליקה הדומיניקנית • 2003: פליקס סאנצ'ס הרפובליקה הדומיניקניתהרפובליקה הדומיניקנית • 2005: ברשון ג'קסון ארצות הבריתארצות הברית • 2007: קירון קלמנט ארצות הבריתארצות הברית • 2009: קירון קלמנט ארצות הבריתארצות הברית • 2011: דיי גרין בריטניהבריטניה • 2013: ג'הו גורדון טרינידד וטובגוטרינידד וטובגו • 2015: ניקולאס בט קניהקניה • 2017: קרסטן ורהולם נורווגיהנורווגיה • 2019: קרסטן ורהולם נורווגיהנורווגיה • 2022: אליסון דוס סנטוס ברזילברזיל |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14234898

 |